सामग्री: त्याची पत्नी हसीन जहाँ यांनी शमीविरोधात घरगुती हिंसाचार आणि मारहाणीची तक्रार दाखल केली होती. याच खटल्यासंदर्भात अलीपूर न्यायालयाने शमी आणि त्याच्या भावाविरोधात अटक वॉरंट जारी केलं आहे.

भारतीय क्रिकेट संघ सध्या वेस्ट इंडिजच्या दौऱ्यावर असल्यामुळे शमीला न्यायालयासमोर सादर होण्याकरता 15 दिवसांचा कालावधी देण्यात आला आहे. मात्र शमीच्या भावाला तात्काळ हजर होण्याचे आदेश देण्यात आले आहेत. 

"चार्जशीट पाहिल्यानंतरच शमीसंदर्भात निर्णय घेण्यात येईल. शमीवर तात्काळ कारवाई करावी, असं आतातरी वाटत नाही" असं बीसीसीआयच्या एका पदाधिकाऱ्याने सांगितलं. चार्जशीट बघून निर्णय घेण्यात येईल असं त्यांनी स्पष्ट केलं. 

हसीन जहाँ यांच्यातर्फे दाखल करण्यात आलेल्या खटल्याच्या एकाही सुनावणीला, न्यायालयाच्या आदेशानंतरही शमी उपस्थित राहिला नाही. म्हणूनच त्यांच्याविरोधात अटक वॉरंट जारी करण्यात आलं आहे. 

या खटल्यासंदर्भात शमी एकदाही न्यायालयात हजर राहिलेला नाही. म्हणूनच शमी आणि त्याचा भाऊ हाशिब अहमद यांच्याविरोधात अटक वॉरंट जारी करण्यात आलं आहे. क्रिकेट दौऱ्याच्या निमित्ताने शमी सातत्याने देशाबाहेर आहे. म्हणूनच त्याला न्यायालयासमोर हजर राहण्यासाठी 15 दिवसांचा वेळ देण्यात आला आहे. मात्र त्याच्या भावाला न्यायालयासमोर हजर राहण्यासाठी एवढा कालावधी देण्यात आलेला नाही असं हसीन जहाँ यांचे वकील अनिर्वाण गुहा ठाकूरता यांनी सांगितलं. 

गेल्या वर्षी हसीन जहाँ यांच्या आरोपांनंतर बीसीसीआयने शमीला वार्षिक करारात समाविष्ट केलं नव्हतं. मात्र काही कालावधीनंतर शमीला करारात समाविष्ट करण्यात आलं. 

आयपीएलमध्ये लौकिकाला समाधानकारक कामगिरी न झाल्याने इंग्लंड दौऱ्यात शमीला समाविष्ट करण्यात आलं नाही. याच काळात शमी अपघातातून थोडक्यात बचावला. हसीन जहाँ यांनी दाखल केलेल्या खटल्याप्रकरणी शमीचा पोलिसांनी आयपीएलदरम्यान चौकशी केली होती. माझ्यावरील आरोप निराधार आहेत असं शमीने म्हटलं आहे.

गेल्या दीड वर्षापासून मोहम्मद शमी वादाच्या भोवऱ्यात आहे. सुरुवातीला त्याच्यावर मॅचफिक्सिंगचे आरोप झाले होते. त्याची कारकीर्दही एखाद्या रोलरकोस्टर राईडसारखीच राहिली आहे.

बीबीसी प्रतिनिधी नितीन श्रीवास्तव यांनी इंग्लंडमध्ये झालेल्या क्रिकेट वर्ल्डकप दरम्यान त्याच्या या राईडचा आढावा घेतला होता.

2015 साली एकदिवसीय क्रिकेट विश्वचषकातला एक महत्त्वाचा सामना होळीच्या दिवशी होता. ठिकाण होतं...\nमागील सामग्री खालीलप्रमाणे सारांशित केली जाऊ शकते:
भारताचा स्टार पेसर मोहम्मद शमी  याच्याविरोधात पश्चिम बंगालमधील अलीपूर न्यायालयाने घरगुती हिंसाचाराप्रकरणी अटक वॉरंट जारी केलं आहे. शमी सध्या वेस्ट इंडिज दौऱ्यावर असून त्याने इथे 9 विकेट्स पटकावल्या आहेत.